Diari Oficial de la Generalitat Valenciana


Sumari del DOGV 377, del 16-05-1986 (1986/806254)

ORDRE de 15 d'abril de 1986, de la Conselleria d'Agricultura i Pesca, per la qual es convoquen ajudes a les Organitzacions Professionals Agraries per a la realització de diverses activitats informatives.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   377

Data del DOGV
:   16-05-1986

Secció del DOGV
:   ALTRES DISPOSICIONS

Número del document
:   1986/806254


Data del document
:   15-04-1986

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 15 d'abril de 1986, de la Conselleria d'Agricultura i Pesca, per la qual es convoquen ajudes a les Organitzacions Professionals Agràries per a la realització de diverses activitats informatives.  
Per tal de continuar la labor de foment en la realització d'activitats formatives i informatives per part de les Organitzacions Professionals Agràries, empresa inicialment durant l'exercici de 1985, i subsistint de forma notòria la necessitat que dites Organitzacions col laboren en la tasca comuna d'adequació del Sector a les exigències del nou març comunitari.   
ORDENE:  
Article primer  
La Conselleria d'Agricultura i Pesca convoca la concessió de subvencions per a la realització d'activitats d'informació professional que duguem a terme les Organitzacions Professionals Agràries de representació general, segons els requisits, condicions i característiques establerts en aquesta Ordre.   
Article segon  
Les Organitzacions Professionals Agràries esmentades en l'article anterior presentaran davant la Conselleria d'Agricultura i Pesca, durant un termini que conclourà el 15 de juliol de 1986, la sol·licitud de subvenció escaient.   
Article tercer  
Les activitats objecte de la subvenció podran abraçar la realització de conferències, cursets, seminaris o altres actes similars.   
Article quart  
Les Organitzacions Professionals interessades hauran de presentar, conjuntament amb la petició de subvenció, una memòria que incloga les activitats que pretenen de desplegar amb la expressió, si pertoca, dels termes, localitats i nombre d'actes previstos, així com el pressupost desglossat que es considere necessari per a l'execució de les activitats contingudes en la memòria.   
Article cinqué  
La Conselleria d'Agricultura i Pesca, examinades les memòries presentades per les Organitzacions Professionals Agràries, assignarà les subvencions d'acord amb la quantia següent:   
a) Conferències: fins a 20.000 pessetes per a cadascuna de les previstes, distribuïdes en 10.000 pessetes fixes per acte i 500 més per cada assistent, fins el màxim esmentat.   
b) Seminaris i cursets: fins a 30.000 pessetes per a cadascun dels previstes, distribuïts en 15.000 pessetes fixes per dia de durada de cada acta, fins al màxim esmentat.   
Article sisé  
La Conselleria d'Agricultura i Pesca resoldrà la concessió de les subvencions corresponents a cadascuna de les Organitzacions Professionals Agràries que complesquen els requisits establerts en la present Ordre, i podrà ponderar l'abast de les quanties assenyalades en l'article anterior d'acord amb les disponibilitats pressupostàries existents i l'adequació, si pertoca, de la Memòria d'activitats als següents temes generals de divulgació preferent:   
- Agrupacions de Productors Agraris.   
- Normalització de Produccions.   
- L'IVA i les activitats agràries.   
- Assegurances Agràries.   
- Ajudes i auxilis de l'Administració Agrària.   
- Normes sectorials de la CEE.   
Article seté  
Amb independència de les comprovacions que realitze la Conselleria d?Agricultura i Pesca respecte al compliment i l'adequació de les activitats subvencionades per a les finalitats previstes, la justificació de les subvencions concedides s'acreditarà documentalment mitjançant l'aportació de declaració jurada del representant de l'Organització, on s'assenyalaran els actes celebrats, localitat, data, tema desplegat i nombre d'assistents.   
Article vuité  
Les Organitzacions Professionals Agràries podran sol·licitar, en presentar les propostes d'activitats, la col·laboració tècnica del personal de la Conselleria d'Agricultura i pesca, tot i expressant les activitats en què es concrete la dita col·laboració.   
Article nové  
Les subvencions a què es refereix aquesta Ordre es concediran amb càrrec al concepte 472 de Programa 611 del Pressupost vigent.   
DISPOSICIONS FINALS  
Primera  
Hom faculta la Secretaria General per al desplegament del que disposa aquesta Ordre.   
Segona  
Aquesta Ordre entrarà en vigor el mateix dia de la publicació en el Diari Oficial de la Generalitat Valenciana   
València, 15 d'abril de 1986.   
El Conseller d'Agricultura i Pesca,  
LLUIS FONT DE MORA I MONTESINOS